3 Natural Chemical Free DIY Skin Toners Made With Fresh Fruits for Glowing Skin in Hindi | ताजे फलों से 5 मिनट में बनाएं ये 3 नैचुरल फेस टोनर, चेहरे पर तुरंत लाएंगे निखार और चमक | त्‍वचा की देखभाल
त्‍वचा की देखभाल By अनुराग अनुभव , ओन्‍ली माई हैल्‍थ सम्पादकीय विभाग / Oct 29, 2019
त्वचा को हेल्दी और ग्लोइंग रखने के लिए आप घर पर ही ताजे फलों से केमिकल-फ्री स्किन टोनर बना सकती हैं। फलों में मौजूद एंटीऑक्सीडेंट्स आपकी त्वचा को फायदा पहुंचाते हैं। 5 मिनट से भी कम समय में बनने वाले ये स्किन टोनर्स आपके चेहरे की अच्छी तरह सफाई कर
चेहरे पर तुरंत चमक लाने और स्किन पोर्स की अच्छी तरह सफाई करने के लिए आप भी टोनर का इस्तेमाल तो करती ही होंगी। चेहरे के देखभाल की बात करें, तो क्लीन्जिंग के बाद त्वचा को टोन करना बेहद जरूरी माना जाता है। अच्छे टोनर के प्रयोग से आपके त्वचा के रोमछिद्रों (स्किन पोर्स) में मौजूद गंदगी बाहर निकल जाती हैं, जिससे त्वचा में ऑक्सीजन का प्रवाह बढ़ जाता है। इससे चेहरे पर निखार आता है और त्वचा सॉफ्ट और हेल्दी रहती है।
बाजार में मिलने वाले स्किन टोनर्स में हानिकारक केमिकल्स होते हैं, जिसके कारण कई बार त्वचा में जलन और दाने निकलने जैसी समस्याएं सामने आती हैं। इसके अलावा लंबे समय तक केमिकलयुक्त टोनर के प्रयोग से आपकी त्वचा ढीली और डल हो जाती है, जिसके कारण चेहरा कम उम्र में ही बूढ़ा नजर आने लगता है। ऐसे में अगर आप नैचुरल टोनर का विकल्प ढूंढ रही हैं, तो हम आपकी मदद करते हैं। आप घर पर ही 5 मिनट में ताजे फलों की मदद से नैचुरल और केमिकल-फ्री स्किन टोनर बना सकती हैं। ये टोनर आपकी त्वचा पर तुरंत निखार और चमक तो लाएगा, साथ ही फलों में मौजूद एंटीऑक्सीडेंट्स के कारण इस टोनर के प्रयोग से आपकी त्वचा मुलायम और स्वस्थ भी रहेगी। आइए आपको बताते हैं फ्रेश फ्रूट्स से बनने वाले 3 स्किन टोनर्स, जिन्हें आप घर में ही बना सकती हैं।
संतरे से बनाएं नैचुरल टोनर
संतरे के जूस में विटामिन सी की मात्रा अच्छी होती है। विटामिन सी एक बेहतरीन एंटीऑक्सीडेंट है, जो त्वचा के लिए बेहद फायदेमंद होता है। विटामिन सी फ्री रेडिकल्स से लड़कर आपकी त्वचा को झुर्रियों, झाइयों और डार्क सर्कल्स से बचाता है, जिससे आप लंबे समय तक जवान और खूबसूरत नजर आती हैं। संतरे से स्किन टोनर बनाने के लिए आपको निम्न चीजों की जरूरत पड़ती है।
4 चम्मच संतरे का जूस
3 चम्मच नींबू का रस
10 बूंद एसेंशियल ऑयल (अपनी पसंद का)
कैसे बनाएं ये टोनर
टोनर बनाने के लिए सबसे पहले 4 चम्मच संतरे के जूस और 3 चम्मच नींबू के रस को मिला लें।
इस मिक्स जूस को एक छोटी स्प्रे बॉटल में डालें और अब इसमें 10-12 बूंद एसेंशियल ऑयल डालें।
शीशी का ढक्कन बंद कर 2 मिनट हिलाएं, जिससे तेल और जूस आपस में अच्छी तरह मिल जाएं।
बस आपका स्किन टोनर तैयार है।
नैचुरल और केमिकल फ्री होने के कारण ये टोनर ज्यादा दिन नहीं टिकते हैं। इसलिए आप इसे फ्रिज में स्टोर करके रखें और 7-8 दिन में इस्तेमाल कर लें। इसके बाद दोबारा बनाएं।
पपीते से बनाएं स्किन टोनर
पपीते में मौजूद एंटीऑक्सीडेंट्स को एंटी-एजिंग गुणों के लिए जाना जाता है। इसलिए इससे बना स्किन टोनर आपकी त्वचा को लंबे समय तक फ्रेश और ग्लोइंग रखेगा। पपीता चेहरे के छोटे-छोटे डार्क स्पॉट्स को खत्म कर, आपकी त्वचा के टोन को ईवेन बनाता है। इस टोनर को बनाने के लिए आपको निम्न चीजें चाहिए-
ताजा पका हुआ पपीता 250 ग्राम
4 चम्मच सेब का सिरका (एप्पल साइडर विनेगर)
ऐसे बनाएं ये टोनर
पपाया टोनर बनाने के लिए सबसे पहले एक ताजा पका हुआ पपीता लें और इसे काटकर इसके बीजों को निकाल दें।
अब पपीते को छोटे-छोटे टुकड़ों में काट लें और इसे मिक्सर या जूसर में डालकर इसका जूस निकाल लें।
इस जूस में 4 चम्मच एप्पल साइडर विनेगर मिलाएं और चम्मच से 2-3 मिनट अच्छी तरह मिलाएं।
बस आपका फेस टोनर तैयार है। इसे एयर टाइट स्प्रे बॉटल में भर लें और फ्रिज में स्टोर करके रखें।
इस टोनर का इस्तेमाल भी आप 7-8 दिन में कर लें। इसके बाद नया बनाएं, क्योंकि केमिकल फ्री होने के कारण ये जल्दी खराब हो जाते हैं।
टमाटर से बनाएं स्किन टोनर
टमाटर में भी विटामिन सी की मात्रा अच्छी होती है। टमाटर स्किन के लिए फायदेमंद एंटीऑक्सीडेंट्स और मिनरल्स से भरपूर होता है। इसका स्किन टोनर बनाना भी बेहद आसान है। इसके लिए आपको निम्न चीजों की जरूरत पड़ेगी।
4 मीडियम साइज टमाटर
3 चम्मच ऑर्गेनिक शहद
2 चम्मच गुलाबजल
इसे भी पढ़ें:- 2 मिनट में चेहरे पर निखार और चमक लाएं, आजमाएं ये 5 स्किन रिफ्रेशिंग टिप्स
कैसे बनाएं टोमैटो स्किन टोनर
टमाटर से स्किन टोनर बनाने के लिए सबसे पहले सभी टमाटरों को अच्छी तरह धोकर इन्हें छोटे-छोटे टुकडो़ं में काट लें।
अब ब्लेंडर या जूसर की मदद से टमाटर को पीसकर इसका रस निकाल लें।
इसके जूस में 3 चम्मच ऑर्गेनिक शहद (Organic Honey) डालें और अच्छी तरह मिलाएं।
इस घोल को स्प्रे बॉटल में भरें और चेहरे पर इस्तेमाल करें।
अगर टोनर गाढ़ा है, तो इसे पतला बनाने के लिए आप इसमें 2-3 चम्मच गुलाबजल भी मिला सकती हैं।
इस टोनर का इस्तेमाल रोजाना रात में सोने से पहले मेकअप उतारने के बाद करें। इससे आपके चेहरे पर सुबह उठने के बाद ग्लो बना रहेगा।
ताजे फलों से नैचुरल फेस टोनर
फलों के फेसपैक
नेचुरल फुट स्क्रब
fruits facial tips